Alan Rickman in November 2011
(1946-02-21)21 Februarie 1946
Acton, Londen, Engeland
14 Januarie 2016 (op 69)
Margaret Doreen Rose (née Bartlett)
Rima Horton (2012–2016; sy dood)
Alan Sidney Rickman (21 Februarie 1946 – 14 Januarie 2016) was ’n Britse akteur. Rickman was lid van die Royal Shakespeare Company in sowel moderne as klassieke teaterproduksies. Sy groot deurbraak was in die rol van Vicomte de Valmont in die toneelstuk Les Liaisons Dangereuses in 1985, waarvoor hy ’n Tony gewen het. Rickman het wyer bekendheid verwerf deur sy rolprentoptredes, soos as Hans Gruber in Die Hard en Severus Snape in die Harry Potter-rolprentreeks.
Rickman se ander fliekrolle sluit dié as die sheriff van Nottingham in Robin Hood: Prince of Thieves, Jamie in Truly, Madly, Deeply, kol. Brandon in Ang Lee se 1995-film Sense and Sensibility, Harry in Love Actually, en P.L. O'Hara in An Awfully Big Adventure in. Meer onlangs was hy regter Turpin in die rolprentweergawe van Sweeney Todd: The Demon Barber of Fleet Street. In 1995 is ’n Golden Globe, Emmy en Filmakteursgilde-prys aan hom toegeken vir sy vertolking van die rol Rasputin in Rasputin: Dark Servant of Destiny.
Rickman en sy vrou, Rima Horton, het mekaar ontmoet toe hulle nog tieners was. Sy het later 'n lektor in ekonomie geword en 'n raadslid van die Britse Arbeidersparty. Die twee is eers in 2012 getroud nadat hulle sedert 1965 saam was.
Buiten bogenoemde pryse het hy ook ’n Bafta-prys gewen. Hy is in Londen aan kanker oorlede in die ouderdom van 69 jaar, vier dae ná die Britse sanger David Bowie, ook weens kanker en ook in die ouderdom van 69 jaar.
2000: Help! I'm a Fish
2005: The Hitchhiker's Guide to the Galaxy
↑ Itzkoff, Dave; Rogers, Katie (14 January 2016). "Alan Rickman, Watchable Villain in Harry Potter and Die Hard, Dies at 69". The New York Times. Geargiveer vanaf die oorspronklike op 14 December 2016. Besoek op 7 December 2016.
(en) Alan Rickman, giant of British film and theatre, dies at 69, The Guardian, 14 Januarie 2016. URL besoek op 14 Januarie 2016.
Wikimedia Commons het meer media in die kategorie Alan Rickman.
Wikiquote bevat aanhalings in verband met Alan Rickman
Alan Rickman in die Internet-rolprentdatabasis
Alan Rickman at Emmy Award
Alan Rickman (Aveleyman)
Ontsluit van "https://af.wikipedia.org/w/index.php?title=Alan_Rickman&oldid=1969595"
Die bladsy is laas op 7 April 2019 om 08:58 bygewerk.